Dècimu Magnu Ausoniu

Dècimu Magnu Ausoniu, megghiu canusciutu comu Ausoniu ('n latinu Decimus Magnus Ausonius) fu nu pueta latinu e nu maistru di ritòrica ca nascìu a Burdigala avveri lu 310 e murìu ntî la stissa citati avveri lu 395.

 Biugrafìa 

Ausoniu jìu ad aducari Emiliu Magnu Arboriu, frati di sò matri. Si cunvirtìu a lu cristianèsimu e fu maistru di Paulinu di Nola e di lu mpiraturi Grazzianu. Fu questori sutta Valintinianu I e sutta lu stissu Grazzianu fu prifettu di lu Lazziu, di la Libbia, di li Gallii e a la fini cònsuli ntî lu 379.

 Òpiri 
Sutta lu nomu di Ausoniu n'hannu tramannatu assai puisìi e ducumenti, li principali sunnu:

 Epigrammaton Liber, cugghiuta di 150 epigrammi
 Ephemeris
 Parentalia, puemi curti.
 Professores
 Epitaphia Heroum, supra la Verra di Troia
 Nu catàluggu di li primi dùdici Cèsari
 Idyllia
 Epistolae, vinticincu littri 'n parti 'n prosa
 Periochae, riassunti supra l'Iliadi e l'Udissea

È assai ntirissanti macari na sò curta òpira annincata comu Nuptialis Cento, traduciuta comu "Nu cintoni nuzziali", fatta tutta para di citazzioni di Virgiliu. Lu puema cèlibbra nu matrimoniu ca va a finiri ccu na diflorazzioni, ccu n'ammiscamentu di stili e uscinitati.

Ausoniu
Ausoniu
Ausoniu
Ausoniu